《送周汉东入都》
元代·方回

同是黄山采药人，相逢十载客中身。赘疣天地吾无用，萍梗江湖子亦贫。

曳组定趋金马署，扬鞭初闯玉京尘。徐阎卢老如相问，向道犹馀漉酒巾。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。